SAKP veroordeel geweld, misdadigheid | Maroela Media
SAKP veroordeel geweld, misdadigheid
Winkels by die Lotsoho Mall in die Katlehong-nedersetting is ook geplunder. (Foto: Phill Magakoe / AFP)
Die Suid-Afrikaanse Kommunistiese Party (SAKP) het Maandag in 'n verklaring die geweld en misdadige optrede in KwaZulu-Natal en Gauteng veroordeel. "Ons doen 'n beroep op diegene wat hulself aan dié menseregteskendings skuldig gemaak het, om dit onmiddellik te staak, om aan Covid-19-protokol te voldoen en lewens te beskerm."
Die SAKP versoek ook die staat om aan sy grondwetlike verpligting te voldoen om alle wetsgehoorsame burgers en ander burgers in die land, ongeag hul land van oorsprong, te beskerm – soos die Grondwet bepaal. "Die besittings en eiendom van alle wetsgehoorsame burgers moet ook beskerm word," het Alex Mohubetswane Mashilo, woordvoerder van die SAKP, in 'n verklaring gesê.
"Die oppergesag van ons Grondwet en die wet waarop dit gebaseer is, moet seëvier. Dit sluit die beginsel in wat uit die Vryheidsmanifes voortspruit dat niemand bo die wet verhewe is nie. Die Grondwet is 'n produk van ons dekades lange stryd tot vryheid. Niemand moet toegelaat word om dit te vervang met wetteloosheid, misdadigheid, geweld en eise wat neerkom om 'n oortreding van ons demokratiese aanvaarde Grondwet nie. Die staat het 'n plig om diegene aanspreeklik te hou wat hulself skuldig maak aan geweld en kriminaliteit – insluitend brandstigting, plundery, verwoesting van infrastruktuur, intimidasie en skending van menseregte."
Mashilo sê diegene wat betrokke is by aanhitsing of om hierdie en ander dade van kriminaliteit te koördineer deur medianetwerke, moet ook aanspreeklik gehou word. "Elemente wat aan hierdie dade deelneem, is 'n klein minderheid van ons ongeveer 60 miljoen groot bevolking. Die meerderheid van mense in ons land keur nie hierdie geweld en menseregteskendings goed nie."
Komitee oor verdediging vergader gou oor onluste
Drankwinkels tydens plundertogte geteiken
sakp, aan die eenkant skreeu julle "stop die geweld", aan die anderkant moedig julle ook die plunderings wat plaasvind, aan,
met wat dink julle
julle het gehelp om die regering saam te stel
die laaste 2 paragrawe pas julle net wanneer dit julle pas
Vir eens stem ek saam met die SAKP.
As hulle ernstig is hieroor sal hulle ontbind.
Slinkse woorde om stemme te werf
Kan carl nie hier help nie want hy het die regering gewaarsku oor die onluste en terreur. Wie het die vuur gestook?